প্রধানমন্ত্রী বলেন, এসডিজি বাস্তবায়নে আরো সম্পদের প্রয়োজন। এজন্য আরো সরাসরি বৈদেশিক বিনিয়োগ (এফডিআই) প্রয়োজন, এ প্রেক্ষাপটে বর্তমান সরকার প্রত্যক্ষ বৈদেশিক বিনিয়োগের জন্য দেশের বিভিন্ন এলাকায় ১০০টি অর্থনৈতিক অঞ্চল প্রতিষ্ঠার উদ্যোগ নিয়েছে, অন্যান্য অবকাঠামো উন্নয়নে কাজ করছে এবং অধিকতর বৈদেশিক বিনিয়োগবান্ধব পরিবেশ সৃষ্টিতে প্রয়োজনীয় সংস্কার কার্যক্রম বাস্তবায়ন করছে।